रानी कमलापति स्टेशन से नई दिल्ली तक दौड़ेगी, 1 को मोदी दिखा सकते हैं हरी झंडी
Madhya Pradesh Vande Bharat Express Train Route And Schedule. मध्यप्रदेश की पहली वंदे भारत एक्सप्रेस का प्रस्तावित शेड्यूल फाइनल हो गया है। ये ट्रेन भोपाल के रानी कमलापति स्टेशन (RKMP) से नई दिल्ली के बीच चलेगी।
मध्यप्रदेश की पहली वंदे भारत एक्सप्रेस का प्रस्तावित शेड्यूल फाइनल हो गया है। ये ट्रेन भोपाल के रानी कमलापति स्टेशन (RKMP) से नई दिल्ली के बीच चलेगी। प्रधानमंत्री नरेंद्र मोदी 1 अप्रैल को भोपाल में इसे हरी झंडी दिखा सकते हैं। प्रधानमंत्री कार्यालय के निर्देश पर पश्चिम-मध्य रेल जोन व भोपाल मंडल के अधिकारी इसकी तैयारी में जुट गए हैं। इस ट्रेन का किराया शताब्दी एक्सप्रेस के मुकाबले 10% तक ज्यादा हो सकता है। हालांकि किराए की औपचारिक घोषणा होना बाकी है।
रेल अधिकारियों ने बताया कि RKMP-नई दिल्ली वंदे भारत एक्सप्रेस ट्रेन को शनिवार छोड़कर हफ्ते के बाकी दिन चलाया जाएगा। शनिवार को ट्रेन के रैक का मेंटेनेंस होगा। रेल सूत्रों ने RKMP से नई दिल्ली के साथ ही जबलपुर व इंदौर के बीच भी एक अन्य वंदे भारत एक्सप्रेस शुरू होने की संभावना जताई है।
708 किमी के सफर में शताब्दी से सवा घंटे कम लेगी
बताया जा रहा है कि ट्रेन को दोनों ओर से शुरुआत में 90 किमी/घंटे की रफ्तार से चलाया जाएगा। इससे वह एक तरफ का कुल 708 किमी का सफर करीब 7 घंटे 45 मिनट में पूरा करेगी। इस तरह शताब्दी एक्सप्रेस के मुकाबले करीब सवा घंटे पहले अपने डेस्टिनेशन तक की दूरी तय करेगी। जहां तक टिकट चैकिंग स्टाफ का मामला है, उसे एंड टू एंड तैनात किया जाएगा। RKMP से ही स्टाफ भेजा जाएगा, जो रात को वापसी करेगा।
प्रस्तावित शेड्यूल... पहला स्टॉपेज आगरा होगा
